মন্দিরে অষ্টধাতুর মূর্তি চুরি করে অভিযোগে করে পুরোহিতই, কিনারা ইউপি পুলিশের

ওয়েব ডেস্ক: চোরই চুরির জন্য অভিযোগ দায়ের করেছিল। পুরোহিতই মন্দিরে মূর্তি চুরি করে। তারপর সেই পুলিশে অভিযোগ দায়ের করে। উত্তরপ্রদেশের (Uttarpradesh) মির্জাপুরে (Mirzapur) মন্দির (Temple) থেকে অষ্টধাতু চুরির ঘটনার কিনারা করল পুলিশ (Police)। এই বিষয়ে পাদ্রী থানায় (Padri PS) অভিযোগ দায়ের হয়েছিল। বংশীদাস নামে ওই ব্যক্তি গত ১৪ জানুয়ারি রাম জানকী মন্দির থেকে প্রাচীন মূর্তি চুরি যাওয়ার বিষয়ে পুলিশে অভিযোগ দায়ের করে। ওই ঘটনায় শনিবার পুলিশ চারজনকে গ্রেফতার করেছে। বংশীদাস, লবকুশ পাল, কুমার সোনি, রামবাহাদুর পাল। ধৃতদের মধ্যে রামবাহাদুর সমাজবাদী পার্টির নেতা। ভগবান রাম, লক্ষণ ও সীতার চুরি যাওয়া মূর্তি উদ্ধার করেছে পুলিশ। বংশীদাস গত তিন বছর ধরে ওই মন্দিরের দেখাশোনা করছিল।

এটাও জানা গিয়েছে, মহারাজ জয়রাম দাস ও সতুয়া বাবার মধ্যে মন্দিরের মালিকানা নিয়ে গণ্ডগোলে ওই পুরোহিতও জড়িয়েছিল। বংশীদাস জানতে পারে জয়রাম দাস মন্দিরের সম্পত্তি তার ভাইপোকে দান করতে চায়। তাতেই এই মূর্তি চুরি করে পুরোহিত।

আরও পড়ুন: সইফ কাণ্ডে বাংলাদেশ যোগ! ‘অনুপ্রবেশ’ ইস্যুতে রাজনৈতিক দলগুলিকে নিশানা অমিত মালব্যের